અમદાવાદઃ ઇમ્પેકટ ફીના કાયદા અંગે મ્યુનિ. કોર્પોરેશનના તંત્રની જડતાથી શહેરના હજારો નાગરિકો મુશ્કેલીમાં મુકાઇ ગયા છે. ખુદ તંત્રે આશરે ઇમ્પેકટ ફીને લગતી ૪૦ ટકા અરજીને રદબાતલ કરાયાની કબૂલાત કરી છે, પરંતુ જે તે અરજદારે ઇમ્પેક્ટ ફી અંતર્ગત અરજી કરી હોય તેવા અરજદારોને સત્તાવાળાઓએ એક અથવા બીજા બહાના હેઠળ હેરાન કર્યા છે. જે નાગરિકે કોઇ અરજી જ નથી કરી તેવા નાગરિકને પણ હાસ્યાપદ રીતે રિજેક્શનની નોટિસ ફટકારાઇ છે.